**Kúpna zmluva**

Technológia - LED osvetlenie

uzatvorenápodľa § 409 a násl. obchodného zákonníka medzi

**Kupujúci: SL SLOVAKIA, a.s.,**

Sídlo: **Ľupčianska 57, 976 13 Slovenská Ľupča**

Zastúpený: Ing. Martin Šurka, predseda predstavenstva

IČO: 36 346 403

IČ DPH: SK 2022039899

IBAN: SK07 0900 0000 0006 3218 4573

Zapísaný v OR OS v Banskej Bystrici., Oddiel : Sa, Vložka číslo:  998/S

(ďalej kupujúci )

**Predávajúci:**

Sídlo:

Zastúpený:

IČO:

IČ DPH:

IBAN:

Zapísaný v registri:

(ďalej predávajúci )

**I. PREDMET ZMLUVY**

1. Predávajúci predáva a kupujúci kupuje *LED osvetlenie* pre vlastnú potrebu v zmysle projektu s názvom: „Investícia v podniku SL SLOVAKIA, a.s. pre realizáciu opatrení na zníženie energetickej náročnosti“.

2. Podrobná **“Technická špecifikácia“** predmetu tejto kúpnej zmluvy v zmysle čl. I., bod 1 tvorí Prílohu č.1, ktorá je neoddeliteľnou súčasťou tejto kúpnej zmluvy.

3. Kupujúci sa zaväzuje predmet zmluvy uvedený v čl. I., bod 1 a bod 2 prevziať a zaplatiť zaň kúpnu cenu uvedenú v čl. IV odsek 1 tejto kúpnej zmluvy. Predávajúci sa zaväzuje, že zabezpečí dodanie LED osvetlenia v zmysle čl. I., bod 1 a bod 2 kúpnej zmluvy, o čom bude oboma zmluvnými stranami spísaný odovzdávací/preberací protokol.

 **II. MIESTO A ČAS DODANIA**

1. Predávajúci sa zaväzuje dodať predmet zmluvy v rozsahu záväzku podľa čl. I. tejto zmluvy najneskôr do **60 kalendárnych dní** od **odo dňa doručenia písomnej objednávky na realizáciu predmetu Zmluvy Kupujúcim.** Zmluvné strany zároveň berú na vedomie, že v prípade nedoručenia písomnej objednávky Predávajúcemu zo strany Kupujúceho do 30.09.2022 táto Zmluva zaniká, pričom žiadna zo zmluvných strán nemá nárok na zmluvnú pokutu ani na náhradu škody a nedoručenie písomnej objednávky Predávajúcemu sa tiež nepovažuje za porušenie tejto Zmluvy.
2. Presný dátum a čas dodania predmetu zmluvy si dohodne predávajúci s kupujúcim najmenej tri kalendárne dni vopred. Miestom dodania je sídlo Kupujúceho.
3. V prípade omeškania predávajúceho s dodaním predmetu zmluvy o viac ako 30 kalendárnych dní (v rozsahu záväzku podľa čl. I. tejto zmluvy) je predávajúci povinný zaplatiť zmluvnú pokutu vo výške 3.000 €. Zaplatením zmluvnej pokuty nie je dotknutý nárok kupujúceho na náhradu škody. Pokiaľ predmet zmluvy nebude dodaný ani v dodatočnej lehote určenej kupujúcim, kupujúci je oprávnený od tejto časti zmluvy odstúpiť z dôvodu nedodanej technológie a má nárok na náhradu škody, ktorá mu nedodaním technológie vznikla; škodou sa v tomto prípade rozumie aj rozdiel (nie však výlučne) medzi kúpnou cenu podľa čl. IV. tejto zmluvy a kúpnou cenou, za ktorú kupujúci obstaral technológiu u iného dodávateľa z dôvodu omeškania predávajúceho.

**III . PODMIENKY DODANIA**

1. Predávajúci sa zaväzuje technológiu zabaliť a vybaviť na prepravu, pričom náklady s tým spojené sú už zahrnuté v kúpnej cene. Technológia musí byť dodaná, príp. zabalená takým spôsobom, ktorý dostatočne zabezpečí jej ochranu a uchovanie.
2. Predávajúci je povinný v lehote podľa čl. II odsek 2 dodať technológie do miesta dodania, ktorým je sídlo Kupujúceho. Až riadnym splnením povinností podľa tohto ods. zmluvy sa záväzok predávajúceho dodať technológiu považuje za splnený.
3. Pri odovzdaní a prevzatí technológie podpíšu predávajúci a kupujúci alebo ich poverení zástupcovia v mieste dodania preberací protokol, ktorý obsahuje najmä, nie však výlučne: dátum odovzdania a prevzatia technológie, záznam z prvej vonkajšej obhliadky technológie, súpis zjavných vád zistiteľných na technológii zistiteľných pri vonkajšej obhliadke.
4. Spolu s technológiou je predávajúci povinný odovzdať kupujúcemu všetky doklady, ktoré sa k nej vzťahujú a ktoré sú potrebné na užívanie a na výkon vlastníckeho práva, a to najmä, nie však výlučne návod na obsluhu v slovenskom príp. českom jazyku, preberací protokol, záručný list, CE certifikát a iné relevantné dokumenty.

**IV. KÚPNA CENA A PLATOBNÉ PODMIENKY**

1. Predávajúci touto zmluvou predáva a kupujúci kupuje predmet zmluvy uvedený v čl. I. za

dohodnutú cenu podľa § 3 ods. 1 v zmysle zákona NR SR č. 18/1996 Z. z. o cenách v platnom znení v hodnote:

**.....................** bez DPH,
**.....................** 20 % DPH
**.....................** s DPH,
slovom : .................................... v eurách,

**ktorá je stanovená v zmysle prílohy č.1. “ Technická špecifikácia “.**

1. V kúpnej cene sú zahrnuté všetky náklady predávajúceho spojené s dodaním technológie a prevodom vlastníckeho práva, vrátane nákladov na balenie a dopravu do miesta dodania.
2. Dohodnutú kúpnu cenu je možné meniť len na základe písomného dodatku k zmluve podpísaného zmluvnými stranami. Takáto zmena nesmie byť v rozpore s § 18 zákona č. 343/2015 Z.z. o verejnom obstarávaní a o zmene a doplnení niektorých zákonov.
3. Kúpnu cenu za technológiu sa kupujúci zaväzuje zaplatiť predávajúcemu na základe faktúry riadne vystavenej predávajúcim a doručenej kupujúcemu. Predávajúci je oprávnený vystaviť faktúru za predmet zmluvy po protokolárnom prevzatí technológie zo strany kupujúceho. Za deň dodania sa bude považovať podpísanie preberacieho protokolu. Splatnosť faktúry je 30 kalendárnych dní odo dňa jej doručenia kupujúcemu, a to bezhotovostným prevodom na účet predávajúceho uvedený na faktúre. Predávajúci je povinný najneskôr ku dňu vystavenia faktúry odovzdať kupujúcemu záručný list a iné relevantné doklady.
4. Faktúra musí obsahovať náležitosti daňového dokladu podľa § 71 ods. 2 zákona č. 222/2004 Z. z. o dani z pridanej hodnoty v znení neskorších predpisov. Zároveň musí obsahovať cenu predmetu zmluvy a jej položky v súlade s prílohou č. 2 tejto Kúpnej zmluvy. V prípade, že výška kúpnej ceny na faktúre bude nesprávna, alebo ak doručená faktúra nebude obsahovať všetky náležitosti daňového dokladu, kupujúci je oprávnený vrátiť faktúru predávajúcemu na jej opravu alebo doplnenie. V tomto prípade začína plynúť nová lehota splatnosti faktúry po jej opätovnom doručení kupujúcemu.
5. V prípade, ak je kupujúci v omeškaní so zaplatením kúpnej ceny za technológiu, predávajúci má nárok na úrok z omeškania vo výške 0,02% z dlžnej sumy za každý aj začatý deň omeškania.

**V. Podmienky dodávky**

1. Kupujúci sa zaväzuje umožniť predávajúcim ustanovenému pracovníkovi plný prístup na miesto plnenia v primeranom čase a v rozsahu potrebnom pre riadne plnenie tejto zmluvy. Predávajúcim ustanovený pracovník je povinný dodržiavať platné interné predpisy kupujúceho, s ktorými bude vopred riadne a preukázateľne oboznámený. Ak kupujúci neumožní predávajúcim ustanoveným zamestnancom plný prístup na miesto plnenia v primeranom čase a v rozsahu potrebnom pre riadne plnenie predmetu tejto zmluvy, predávajúci sa nedostane do omeškania s plnením predmetu tejto zmluvy.

2. Kupujúci bude poskytovať predávajúcemu presné informácie a dokumentáciu, vrátane príslušných vnútorných predpisov potrebných pre plnenie predmetu zmluvy. Kupujúci sa zaväzuje počas plnenia predmetu tejto zmluvy poskytnúť predávajúcemu potrebné spolupôsobenie v rozsahu plnenia predmetu zmluvy prostredníctvom oprávnených osôb. Kupujúci sa zaväzuje bez zbytočného meškania písomne oznámiť predávajúcemu prípadné zmeny údajov o organizácii a pracovníkoch, zmeny termínov a technicko-prevádzkových parametrov dodávok, zabezpečovaných kupujúcim alebo cez tretie osoby, ktoré sú potrebné pre riadne splnenie predmetu zmluvy.

3. Predávajúci bude pri plnení predmetu zmluvy postupovať s odbornou starostlivosťou na vysokej profesionálnej úrovni. Zaväzuje sa dodržiavať všeobecne záväzné predpisy a podmienky tejto zmluvy. Predávajúci sa bude riadiť východiskovými podkladmi kupujúceho, pokynmi kupujúceho, zápismi a dohodami oprávnených pracovníkov zmluvných strán, rozhodnutiami a vyjadreniami dotknutých orgánov štátnej správy.

4. Predávajúci sa zaväzuje, že umožní výkon kontroly/auditu/overovania dodávky zo strany oprávnených osôb na výkon kontroly/auditu/overovania v zmysle príslušných právnych predpisov SR a ES a tejto zmluvy kedykoľvek počas platnosti a účinnosti tejto zmluvy a poskytne im všetku potrebnú súčinnosť.

5. Predávajúci je povinný zabezpečiť prítomnosť osôb zodpovedných za dodávky a služby, vytvoriť primerané podmienky na riadne a včasné vykonanie kontroly/auditu/overovania na mieste a zdržať sa konania, ktoré by mohlo ohroziť začatie a riadny priebeh výkonu kontroly/auditu/overovania na mieste.

6. Oprávnené osoby na výkon kontroly/auditu/overovania na mieste sú najmä:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d) Orgán auditu, jeho spolupracujúce orgány a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktmi EÚ.

7. Oprávnené osoby na výkon kontroly/auditu/overovania na mieste sú oprávnené:

a) vstupovať do objektov, zariadení, prevádzok, na pozemky a do iných priestorov miesta dodávky, ak to súvisí s predmetom kontroly/auditu/overovania na mieste,

b) požadovať od predávajúceho, aby predložil originálne doklady a inú potrebnú dokumentáciu, záznamy dát na pamäťových médiách, vzorky tovarov alebo iné doklady potrebné pre výkon kontroly/auditu/overenia na mieste a ďalšie doklady súvisiace s dodávkou v zmysle požiadaviek oprávnených osôb na výkon kontroly/auditu/overovania na mieste,

c) oboznamovať sa s údajmi a dokladmi, ak súvisia s predmetom kontroly/auditu/overovania na mieste,

d) vyhotovovať kópie údajov a dokladov, ak súvisia s predmetom kontroly/auditu/overovania na mieste.

**VI. Protokolárne odovzdanie**

1. Celkový predmet kúpy podľa čl. I., bod 1 a bod 2 prevezme po dodaní kupujúci od predávajúceho. Súčasťou protokolárneho prebratia je aj kontrola splnenia technických parametrov podľa Prílohy č.1 Technické parametre. V prípade, ak predmet dodávky nesplní akýkoľvek z požadovaných parametrov je kupujúci oprávnený predmet dodávky neprevziať čím mu nevznikajú žiadne záväzky voči predávajúcemu.

2. Pre podpis dodacieho listu, resp. odovzdávacieho/preberacieho protokolu budú stanovení obidvomi zmluvnými stranami splnomocnení zástupcovia.

**VII. Záručná doba, záručný servis**

1. Predávajúci zodpovedá za to, že predmet zmluvy je dodaný podľa podmienok zmluvy, všetkých jej príloh, a že bude mať vlastnosti dohodnuté v tejto zmluve.

2. Predávajúci poskytuje kupujúcemu na predmet zmluvy záruku v rozsahu ........ mesiacov, ktorá začína plynúť odo dňa prevzatia a potvrdenia preberacieho protokolu kupujúcim. Záručná doba na dodávku podľa čl. I. je stanovená v záručnom liste. Predávajúci zodpovedá aj za vady, ktoré predmet má v čase jeho odovzdania kupujúcemu.

3. Počas pracovných dní, pondelok - piatok v čase 7:00-17:00 bude predávajúci povinný zabezpečiť servis počas záručnej doby maximálne do 7 pracovných dní po oznámení akejkoľvek poruchy písomnou formou alebo formou e-mailu a odstrániť poruchu, pokiaľ sa zmluvné strany nedohodnú inak. V prípade zistenej vady či chyby na dodanom tovare je predávajúci povinný bezplatne túto odstrániť, resp. dodať tovar bez vád podľa predmetu zmluvy tak, aby nebolo ohrozené plnenie záväzkov, ktoré kupujúcemu vyplývajú zo Zmluvy o poskytnutí nenávratného finančného príspevku uzavretej medzi kupujúcim a riadiacim orgánom operačného programu. Záručným servisom sa v tomto prípade myslí okamžité odstránenie vady alebo poruchy na mieste, prípadne výmena chybného zariadenia za funkčné najneskôr 7 pracovných dní.

4. Poruchy bude nahlasovať kupujúci na servisné stredisko predávajúceho písomnou formou prostredníctvom elektronickej pošty na adresu :.....................................

5. Reklamácia musí byť podaná písomne kompetentným pracovníkom kupujúceho a musí obsahovať popis vady. V prípade reklamovanej vady platia ustanovenia obchodného zákonníka. Okrem týchto práv môžu zmluvné strany riešiť zodpovednosť za vady aj iným spôsobom, na ktorom sa dohodnú.

6. Všetky náklady na záručné opravy (práca, doprava, preprava a náhradné diely) znáša po celú záručnú dobu predávajúci.

7. Záruka sa nevzťahuje na poruchy, ktoré vzniknú vinou nesprávneho alebo nešetrného používania (podľa podmienok záručného listu), neoprávneného zásahu do zariadenia, alebo vplyvom prírodného živlu.

**VIII. Zodpovednosť za škodu**

1. Zmluvné strany sú zodpovedné za spôsobenú škodu v zmysle všeobecne záväzných právnych predpisov a ustanovení tejto zmluvy. Zmluvné strany sa zaväzujú k vyvinutiu maximálneho úsilia k predchádzaniu škodám a k minimalizácii vzniknutých škôd.

2. Žiadna zo zmluvných strán nezodpovedá za omeškanie spôsobené okolnosťami vylučujúcimi zodpovednosť. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala. Zodpovednosť nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti, alebo vznikla z jej hospodárskych pomerov. Účinky vylučujúce zodpovednosť sú obmedzené iba na dobu, kým trvá prekážka, s ktorou sú tieto účinky spojené.

3. Zmluvné strany sa zaväzujú bez zbytočného odkladu upozorniť druhú zmluvnú stranu na vzniknuté okolnosti vylučujúce zodpovednosť, ktoré bránia riadnemu plneniu tejto zmluvy. Zmluvné strany sa zaväzujú k vyvinutiu maximálneho úsilia k odvráteniu a prekonaniu okolností vylučujúcich zodpovednosť.

**IX. Zmluvné pokuty**

1. Zmluvná strana je v omeškaní s plnením záväzku, ak nesplní riadne a včas svoj záväzok, ktorý pre zmluvnú stranu vyplýva z tejto zmluvy a jej dodatkov, a to až do doby poskytnutia riadneho plnenia alebo do doby, keď záväzok zanikne iným spôsobom.

2. Ak kupujúci zaviní termínové sklzy plnenia predávajúceho, alebo nútené zastavenie činnosti predávajúceho na plnení predmetu zmluvy, predávajúci nenesie zodpovednosť za časový sklz, a tým ani nie je povinný platiť kupujúcemu zmluvné pokuty, ktoré by z tohto dôvodu vznikli.

3. Zmluvná strana, nie je v omeškaní, ak požiadala o zmenu termínu plnenia a táto zmena termínu bola akceptovaná druhou zmluvnou stranou formou písomného dodatku k tejto zmluve. Žiadosť o zmenu termínu plnenia musí byť doručená písomne v dostatočnom čase pred termínom plnenia dodávok, tak aby druhej zmluvnej strane nevznikli škody, s uvedením dôvodu a náhradného termínu plnenia.

4. V prípade nedodržania zmluvného termínu záručného servisu a dostupnosti servisných technikov, môže kupujúci účtovať predávajúcemu zmluvnú pokutu vo výške 200 EUR za každý deň omeškania.

5. V prípade nedodržania termínu dodania predmetu zmluvy o viac ako 30 kalendárnych dní podľa článku II. Bod 2 tejto zmluvy sa Predávajúci zaväzuje zaplatiť Kupujúcemu zmluvnú pokutu vo výške 3.000 €.

6. V prípade, ak sa používaním technológií zistí, že počas záručnej alebo pozáručnej doby ktorákoľvek z technológií dodaných v rámci tejto zmluvy nespĺňa požadované technické parametre podľa prílohy č. 1 Technické špecifikácie, ktoré predávajúci v rámci Verejného obstarávania deklaroval že spĺňa, je kupujúci povinný oznámiť takéto nedostatky okamžite písomnou formou a poskytne predávajúcemu súčinnosť tak, aby mohol skontrolovať a odstrániť tieto nedostatky v rámci dohodnutej doby a za podmienky dostupnosti servisných technikov.

7. Zaplatenie zmluvnej pokuty nemá vplyv na náhradu skutočne vzniknutej škody podľa obchodného zákonníka.

8. Podkladom pre uhradenie zmluvnej pokuty je jej vyúčtovanie oprávnenou zmluvnou stranou. Zmluvná pokuta je splatná do 30 dní odo dňa doručenia písomnej výzvy oprávnenej zmluvnej strany k jej uhradeniu povinnou zmluvnou stranou.

**X. Dôverné informácie**

1. Na základe tejto zmluvy majú zmluvné strany prístup k dôverným informáciám, ktoré sú predmetom obchodného tajomstva. Predávajúci a kupujúci sa zaväzujú, že obchodné a technické informácie, ktoré im boli zverené zmluvným partnerom, nesprístupnia tretím osobám bez písomného súhlasu druhej strany, alebo ich nepoužijú pre iné účely, než pre plnenie podmienok tejto zmluvy

2. Zmluvné strany sú povinné zachovať obchodné tajomstvo vo vzťahu ku skutočnostiam obchodnej, výrobnej alebo technickej povahy, ktoré majú skutočnú alebo aspoň potenciálnu materiálnu alebo nemateriálnu hodnotu, nie sú v príslušných odborných kruhoch bežne dostupné, majú byť podľa vôle jednej zo zmluvných strán utajené a táto zmluvná strana ich utajenie zodpovedajúcim spôsobom zabezpečuje. Dôverné informácie sú špecifikované najmä, ale nielen, na programové vybavenie a know-how, techniku, myšlienky, zásady a koncepcie, ktoré sú základom akejkoľvek zložky programového vybavenia a ktoré môžu vyjsť najavo pri ich používaní, testovaní alebo skúmaní, ako aj podmienky a poplatky splatné podľa tejto zmluvy. Medzi dôverné informácie sú zahrnuté všetky údaje o ekonomike a hospodárení kupujúceho, jeho obchodných aktivitách, výrobných postupoch, a pod. Medzi dôverné informácie patria aj podmienky a ceny súvisiace so zavádzaním predmetu tejto zmluvy.

3. Dôverné informácie nezahŕňajú informácie, ktoré sú, alebo sa stanú verejne známymi inak ako činnosťou alebo zanedbaním jednej zo zmluvných strán.

4. Zmluvné strany sa dohodli, že nesprístupnia, ani neumožnia sprístupnenie dôverných informácií druhej strany akoukoľvek formou tretej strane a nepoužijú dôverné informácie druhej strany pre akýkoľvek účel iný ako vyplýva z tejto zmluvy. Každá zo zmluvných strán podnikne primerané kroky na zabezpečenie toho, aby sa dôverné informácie nesprístupnili alebo nerozširovali jej zamestnancami alebo tretími osobami.

5. Zmluvné strany nie sú povinné dodržať predchádzajúce ustanovenia článku 9 v prípade, že sa bude poskytovať informácia v zmysle zákona č.211/2000 Z.z. o slobodnom prístupe k informáciám.

**XI. Vyššia moc**

1. Zmluvné strany budú oslobodené od zodpovednosti za neplnenie predmetu tejto zmluvy, pokiaľ takéto neplnenie je zavinené pôsobením “vyššej moci”. Definícia vyššej moci sa bude riadiť publikáciou „Vyššia moc a sťažené plnenie“ vydanou Medzinárodnou obchodnou komorou (MOK / ICC) pod číslom 421. Vyššou mocou sa rozumejú najmä požiar, zemetrasenie, havária, štrajk, embargo, administratívne opatrenia štátu a iné také udalosti, ktoré zmluvné strany nemohli za normálnych okolností predvídať, a ktorým nemohli pri použití obvyklých prostriedkov a opatrení zabrániť. Zmluvné strany vyhlasujú, že sú s uvedenou publikáciou oboznámené.

2. O začatí, ako aj o pominutí pôsobenia “vyššej moci” sú zmluvné strany povinné sa vzájomne bez meškania písomne informovať. Oslobodenie od zodpovednosti za neplnenie predmetu zmluvy trvá po dobu pôsobenia “vyššej moci”, najviac však 1 mesiac. Po uplynutí tejto doby sa zmluvné strany dohodnú na ďalšom postupe a prípadne na vzájomnom odstúpení od tejto zmluvy.

**XII. Odstúpenie od zmluvy**

1. Zmluvu možno predčasne ukončiť:

1. dohodou zmluvných strán,
2. okamžitým odstúpením od zmluvy v prípade

ba) závažného porušenia tejto zmluvy v zmysle článku II. Odsek 2

bb) opakovaného porušovania ustanovení tejto zmluvy druhou zmluvnou stranou,

bc) ak jedna so zmluvných strán zbankrotuje,

bd) ak na majetok jednej so zmluvných strán bude vyhlásený konkurz, alebo

be) ak jedna zo zmluvných strán prevedie práva a záväzky zo zmluvy na tretiu stranu bez súhlasu druhej zmluvnej strany vopred.

Odstúpenie od zmluvy nadobudne účinnosť dňom doručenia písomného oznámenia o ukončení zmluvy druhej zmluvnej strane na adresu uvedenú v čl. I. V pochybnostiach sa má za to, že odstúpenie bolo doručené druhej zmluvnej strane tretí deň po jeho odoslaní. Na účel doručovania podľa tohto článku sa rozumie aj doručenie prostredníctvom elektronickej pošty. Obidve zmluvne strany akceptujú právo náhrady škody v takomto prípade.

2. Oznámenie o ukončení zmluvy alebo o odstúpení od zmluvy musí byť zaslané písomne doporučene.

**XIII. Záverečné ustanovenia**

1. Zmluvné strany sa dohodli, že táto Zmluva je uzavretá jej podpisom a účinnosť tejto Zmluvy a povinnosti z nej vyplývajúce pre jej účastníkov nastanú iba v prípade (odkladacia podmienka) pozitívneho výsledku administratívnej kontroly verejného obstarávania Riadiacim orgánom (RO) / Sprostredkovateľským orgánom (SO). Zmluva nadobudne účinnosť dňom doručenia správy z kontroly verejného obstarávania Kupujúcemu s pozitívnym výsledkom administratívnej kontroly v zmysle predošlej vety, pričom o doručení správy z kontroly VO bude Kupujúci Predávajúceho písomne informovať. V prípade záporného výsledku administratívnej kontroly tejto Zmluvy Poskytovateľom NFP sa táto Zmluva od počiatku zrušuje.

2. Meniť alebo dopĺňať obsah tejto zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.

3. Zmluvné strany sa dohodli na tom, že v prípade rozporov ohľadne zmeny alebo zrušenia záväzku vyplývajúceho z tejto zmluvy, jedna zo strán požiada o rozhodnutie súd.

4. Táto zmluva sa riadi platným slovenským zákonom č. 513/1991 Zb., Obchodného zákonníka, v znení neskorších predpisov, s vylúčením dopadu Viedenského dohovoru OSN o medzinárodnej kúpe tovaru zo dňa 11.4.1980.

5. Zmluvné strany súhlasia so spracúvaním osobných údajov uvedených v zmluve za podmienok v zmysle zákona č. 428/2002 Z. z. o ochrane osobných údajov.

6. Zmluvné strany prehlasujú, že s obsahom zmluvy sa dôkladne oboznámili, porozumeli jej obsahu a prehlasujú, že táto nebola uzatvorená v tiesni ani za inak nevýhodných podmienok a že ju uzatvárajú zo slobodnej vôle a bez nátlaku, čo potvrdzujú vlastnoručnými podpismi.

7. Neoddeliteľnou súčasťou tejto zmluvy sú prílohy:

- č.1 Technická špecifikácia predmetu tejto kúpnej zmluvy v zmysle čl. I., bod 1, bod 2

- č.2 Cenová ponuka na úrovni výkaz výmer

- č.3 Čestné prehlásenie o subdodávateľoch

8. Zmluva je vyhotovená v 4 vyhotoveniach, z ktorých tri vyhotovenia si ponechá kupujúci a jedno vyhotovenie predávajúci.

V Slovenskej Ľupči, dňa ......................... V..............................., dňa.......................

**Za kupujúceho Za predávajúceho**

..................................................... .....................................................

Ing. Martin Šurka

SL SLOVAKIA, a.s.

predseda predstavenstva

**Príloha č. 1 – Technická špecifikácia /dodávateľ do tabuľky uvedie presné parametre predmetu dodania/**

**Typové označenie technológie:....................................................**

**Príloha č. 2 – Cenová ponuka na úrovni výkaz výmer /dodávateľ vloží vyplnenú tabuľku Výkazu/**

**Príloha č. 3 - Čestné vyhlásenie o subdodávateľoch**

**Č E S T N É V Y H L Á S E N I E**

Ako štatutárny orgán spoločnosti ....................................................... v zákazke k projektu: „Investícia v podniku SL SLOVAKIA, a.s. pre realizáciu opatrení na zníženie energetickej náročnosti“*,* čestne prehlasuje, že pri dodaní predmetu zákazky budem / nebudem využívať subdodávateľov.

V............................., dňa.................

...........................................................

Podpis, pečiatka